**סוזיאנה "סוזי" לבונובנה קנטיקיאן** (בארמנית: **Սյուզի Կենտիկյան**; נולדה **סיוזאנה קנטיקיאן** ב-11 בספטמבר 1987) היא מתאגרפת מקצועית ארמנית-גרמנייה. היא נולדה בירוואן, בארמניה הסובייטית, אך עזבה עם משפחתה בגיל חמש בגלל מלחמת נגורנו קרבאך. קנטיקיאן חיה בהמבורג מאז 1996, והחלה להתאגרף בגיל שתים עשרה. בעקבות קריירה חובבנית מצליחה, היא הפכה למקצועית ב-2005.

קנטיקיאן היא פעמיים אלופת העולם במשקל זבוב, והחזיקה בתואר אלופת נשים של אגודת האיגרוף העולמי (WBA) מ-2007 ועד 2012, ומ-2013 ועד 2017. בנוסף, היא הייתה אלופת העולם במשקל זבוב של ארגון האיגרוף העולמי (WBO) מ-2009 ועד 2012, ומחזיקה בתואר אליפות הנשים של פדרציית האיגרוף הבינלאומית (WIBF) מאז 2015, ובעבר החזיקה בתואר גם בין השנים 2007 ו-2012.

עד 2012, קנטיקיאן הייתה בלתי מובסת כמקצוענית, וניצחה ב-16 מתוך 30 הקרבות הראשונים שלה בנוקאאוט. תחנת הטלוויזיה הגרמנית ZDF משדרת את הקרבות של קנטיקיאן מאז יולי 2009. היא הייתה בעבר מתאגרפת-כותרת של תחנת הטלוויזיה ProSieben מ-2007 ל-2009.

תחילת דרכה
----------

סוזיאנה קנטיקיאן נולדה בירוואן, בירת ארמניה הסובייטית, בתו של הרופא הווטרינרי לבון קנטיקיאן ואשתו מקרוהי. יש לה אח אחד, מיכאיל, המבוגר ממנה בארבע שנים. ב-1992, כשהיא הייתה בת חמש, הוריה החליטו לעזוב את ארמניה אחרי שאביה קיבל צו גיוס להילחם במלחמת נגורנו קרבאך. המשפחה עברה לברלין, שבגרמניה, ושהתה תחילה במתקנים למבקשי מקלט. אך בשל ריבוי האלימות במוסדות אלו, ואי ידיעת השפה הגרמנית, המשפחה עזבה את ברלין ועברה למולדובה, ומאוחר יותר לרוסיה, שם קנטיקיאן למדה תקופה קצרה בבית הספר. המשפחה חזרה לגרמניה בשנת 1996, עברה להמבורג, ושוב התגוררה במוסדות ממשלתיים למבקשי המקלט. סטטוס השהייה של קנטיקיאן נותר לא ברור במהלך כמעט עשור. מספר פעמים, היא ומשפחתה נלקחו לשדה התעופה לשם גירוש, אבל בעקבות התערבות של חברים מקומיים, ביניהם המאמן שלה לאיגרוף חובבני, פרנק רית, אשר התקשר לעורכי הדין, לתקשורת, ולפוליטיקאים מקומיים, הגירוש של המשפחה נמנע. בני המשפחה קיבלו היתרי מגורי קבע ב-2005, כאשר קנטיקיאן חתמה על חוזה איגרוף מקצועי לשלוש שנים אשר הבטיח לה הכנסה יציבה.

בגיל 16 החלה קנטיקיאן לעבוד כמנקה במרכז כושר מקומי, כדי לסייע בכלכלת המשפחה. היא סיימה את לימודי התיכון שלה בקיץ של שנת 2006, והפכה לאזרחית גרמניה ביוני 2008. היא בקשה היתר לשמר את אזרחותה הארמנית במקביל.

קריירה חובבנית
--------------

קנטיקיאן גילתה את תשוקתה לאיגרוף כשהיא הייתה בת עשר, כשליוותה את אחיה הגדול לאימון איגרוף. היא התחילה להתאמן בעצמה, וסיפרה מאוחר יותר שהפעילות הזו עזרה לה לשכוח את תנאי חייה למשך זמן קצר: "יכולתי להוציא את הכל, את כל האנרגיה שלי. כשיש לך כל כך הרבה בעיות כמו למשפחה שלנו, צריך משהו כזה."

קנטיקיאן ניצחה באליפויות הנוער של המבורג מ-2001 עד 2004. היא גם ניצחה באליפות הנוער של צפון גרמניה בשנים 2003 ו-2004, ובחודש אוקטובר 2004, היא זכתה להצלחתה הגדולה ביותר שלה כחובבנית כשניצחה באליפות הבינלאומית בגרמניה לאיגרוף נשים חובבני במדור הנוער, במשקל נוצה. בשל ניצחונותיה, קנטיקיאן התחילה להתקשות למצוא יריבות חובבניות, והסטטוס שלה כמבקשת מקלט לא איפשר לה להתחרות מחוץ להמבורג. הרקורד הסופי של קנטיקיאן כחובבנית עומד על 24 ניצחונות והפסד אחד. את ההפסד היא זקפה להתלהבות יתר, ואמרה שהיא התעקשה להתאגרף למרות קשיי בריאות שחוותה. הסגנון האגרסיבי והשילובים המהירים של קנטיקיאן, וכן השאיפה שלה תמיד לתקוף עד שהיא מפילה את יריבתה, זיכו אותה בכינוי "Killer Queen" (מלכה קטלנית); היא לעיתים קרובות משתמשת בשיר בשם זה של להקת הרוק האנגלית קווין כמוזיקת הכניסה שלה לזירה.

קריירה מקצועית
--------------

### 2005 – 2007

קנטיקיאן החלה את דרכה כמתאגרפת מקצועית כשהתגלתה על ידי מארגן מקצועי במהלך קרב ראווה בו השתתפה בעת תהליכי ההכשרה לאליפות העולם החובבנית. בתחילת 2005 היא חתמה על חוזה לשלוש שנים עם חברת קידום איגרוף מקצועי בהמבורג, Spotlight Boxing. בשנים הבאות, היא אומנה על ידי מגומד שבורו. הקרב הראשון של קנטיקיאן כמקצוענית היה ב-15 בינואר 2005, בו ניצחה בהחלטה פה אחד נגד איליאנה בונבה מבולגריה. היה זה קרב חימום של המתאגרפת הגרמנייה רגינה הלמיך, אותה קנטיקיאן רואה כמודל לחיקוי. במהלך 14 החודשים הבאים, קנטיקיאן ניצחה בתשעה מתוך עשרה קרבות בנוקאאוט. אחוזי הנוקאאוט שלה הם גבוהים מהרגיל, ונדירים במיוחד במשקלי הנשים הקלים יותר. בעקבות זאת, היא החלה למשוך תשומת לב תקשורתית וציבורית. ב-25 ביולי 2006, היא זכתה בחגורת האליפות הראשונה שלה, ובתואר האליפות הגרמני הבינלאומי למשקל זבוב, נגד דניאלה גראף, בהחלטה פה אחד. בקרב התואר הבינלאומי הראשון שלה ב-9 בספטמבר 2006, קנטיקיאן ניצחה נגד מריבל זוריטה מארצות הברית, בנוקאאוט טכני בסיבוב הרביעי, וזכתה בתואר האליפות של WIBF אינטרקונטיננטל למשקל זבוב. הקרב הופסק כשזוריטה נפצעה מעל הגבה השמאלית.

בקרב המקצועי ה-15 שלה, קנטיקיאן התמודדה על תואר אליפות העולם הראשון שלה בקלן, שבגרמניה, ב-16 בפברואר 2007; זו גם הייתה הפעם הראשונה שלה כשהיא מתמודדת בקרב הראשי. היא הביסה את קרולינה אלוורז מוונצואלה בנוקאאוט טכני בסיבוב התשיעי, ובכך זכתה בתואר WBA למשקל זבוב. אלוורז ספגה אגרופים ללא תגובה, והחל דימום כבד מאפה, והשופט בסופו של דבר עצר את הקרב מתוך דאגה לבריאותה. שישה שבועות מאוחר יותר, ב-30 במרץ 2007, קנטיקיאן הגנה על התואר שלה בפעם הראשונה. בפני קהל של 19,500 בארנה של קלן, הקרב שלה היה משנה לקרב ראווה בין הקומיקאי הגרמני שטפן ראב ורגינה הלמיך, שהחזיקה אז בתואר אלופת העולם של ה-WIBF. קנטיקיאן הביסה את מריה חוסה נונייז מאורוגוואי בנוקאאוט טכני בסיבוב השלישי. נונייז הופלה בסיבוב השני, וקנטיקיאן השלימה את המלאכה בסיבוב השלישי במכת קרוס שהשאירה את נונייז ללא הגנה על החבלים, והשופט התערב וסיים את הקרב.

קנטיקיאן (מימין) בקרב חוזר נגד נדיה הוקמי, בדצמבר 2007
קנטיקיאן התמודדה מול נדיה הוקמי מצרפת ב-25 במאי 2007, בקרב השני שלה בהגנת התואר. להוקמי היה יתרון של גובה על קנטיקיאן, והיוותה את המבחן האמיתי הראשון של קנטיקיאן בקריירה המקצועית. שתי המתאגרפות נלחמו קשה; הוקמי התחילה לאט, אך ניצחה במספר סיבובים מאוחרים בעזרת הנחתה מוצלחת של שילובים. בסופו של דבר, קנטיקיאן ניצחה בקרב בהחלטת רוב של השופטים, הפעם הראשונה בקריירה שלה בה הייתה החלטת מפוצלת. הקרב נבחר כבין "חמשת הקרבות של השנה" על ידי WomenBoxing.com. ב-7 בספטמבר 2007, קנטיקיאן הגנה על התואר שלה נגד שאני מרטין מבריטניה, וניצחה בנוקאאוט טכני בסיבוב השלישי. השופט הפסיק את הקרב לאחר שמרטין הופלה בסיבוב השלישי.

בעקבות פרישתה של מחזיקת התואר רבת-השנים של ה-WIBF, רגינה הלמיך, קנטיקיאן "איחדה" את תוארי ה-WBA וה-WIBF כשזכתה באחרון בעיר מגוריה, המבורג, ב-7 בדצמבר 2007. היא והוקמי נפגשו שנית בזירה, שישה חודשים אחרי הקרב הראשון שלהן. גם הפעם המתאגרפת הצרפתייה הוכיחה עצמה יריבה ראויה, והקרב התפתח באופן דומה למפגשן הראשון. וגם הפעם, קנטקיאן התחילה חזק, והוקמי התקדמה בחצי השני, בקרב שנהיה צמוד. אך הפעם, קנטיקיאן הובילה אצל כל שלושת השופטים, וניצחה בהחלטה פה אחד. בסוף השנה, קנטיקיאן נבחרה כספורטאית השנה של העיר המבורג.

### 2008 – 2010

קנטיקיאן לפני הקרב נגד שרה גודסון, ב-29 בפברואר 2008
קנטיקיאן הגנה בהצלחה על תאריה נגד שרה גודסון מהפיליפינים בנוקאאוט טכני בסיבוב השלישי ב-29 בפברואר 2008. גודסון, שהתאגרפה כמעט באופן בלעדי במשקלים נמוכים יותר לפני כן, לא הצליחה לעמוד בפני קנטיקיאן, והשופט סיים את הקרב לאחר סדרה של מכות לגוף בסיבוב השלישי. בקרב הבא שלה בהגנה על האליפות, ב-10 במאי 2008, קנטיקיאן הביסה את מרי אורטגה מארצות הברית בסיבוב הראשון בנוקאאוט טכני. אורטגה, אשר נלחמה בעבר נגד מתאגרפות ידועות, כגון אלנה ריד והולי דאנאווי, הופלה פעמיים על ידי מכות ישרות במהלך 90 השניות הראשונות של הקרב. כאשר קנטיקיאן הצמידה את אורטגה לחבלים, השופט התערב זמן קצר לפני סוף הסיבוב הראשון. העצירה המהירה הפתיעה רבים שציפו לקרב קשה יותר, כולל את הלמיך ששימשה כפרשנית טלוויזיה.

קרב התואר הבא של קנטיקיאן, ב-29 באוגוסט 2008, הציב אותה מול הגר פיינר מישראל, שהייתה יריבתה האחרונה של הלמיך לפני פרישתה. לאחר סיבוב פתיחה צמוד, הקרב הפך פראי יותר, ופיינר חבטה בקנטיקיאן והובילה בנקודות בחלק הראשון של הקרב. אך מהסיבוב החמישי ואילך, קנטיקיאן הצליחה להשתלט על הקרב על ידי הנחתת מכות נקיות, וצברה יותר נקודות, ובסוף זכתה על פי החלטה פה אחד. ב-5 בדצמבר 2008, יריבתה של קנטיקיאן הייתה אנסטסיה טוקטלובה מרוסיה, אלופת איגוד האיגרוף הגרמני (אך קרב זה לא היה על התואר). בקרב שהיה טקטי באופן בלתי אופייני, קנטיקיאן הצליחה לשלוט בטוקטלובה מאמצע הזירה. שלושת השופטים החליטו לטובת קנטיקיאן. בדצמבר 2008, היא נבחרה כמתאגרפת השנה של גרמניה בפעם הראשונה. בנוסף, היא זכתה בפרס WBA למתאגרפת הטובה ביותר לשנת 2007-08.

קנטיקיאן הגנה בהצלחה על תוארי האליפות של WIBF ו-WBA בהחלטה פה אחד בקרב נגד אלנה ריד האמריקאית ב-20 במרץ 2009. ריד, שהייתה מוכרת בגרמניה אחרי שני קרבות מעוררי מחלוקת נגד הלמיך בשנים 2004 ו-2005, נשארה יחסית פסיבית כבר מהפתיחה, ובניקוד הסופי היא לא ניצחה אפילו בסיבוב אחד. ב-4 ביולי 2009, קנטיקיאן פגשה בזירה את אלופת הביניים במשקל סופר זבוב של ה-WBA, קרולינה גוטיירז גאיטה מארגנטינה. קנטיקיאן הייתה דומיננטית בכל הסבבים, והייתה המנצחת על פי כל השופטים. קנטיקיאן סגרה את שנת 2009 בקרב נגד המתאגרפת הטורקייה-גרמנייה הבלתי מנוצחת ג'וליה סאהין (20-0). הן נלחמו ב-10 באוקטובר על תואר האליפות של ה-WBO לנשים במשקל זבוב (שהיה פנוי). קנטיקיאן היממה את סאהין כבר מהפתיחה עם מכות מהירות וגבוהות, וסאהין העבירה את רוב הקרב בהגנת גוף. קנטיקיאן שוב זכתה בהחלטה פה אחד, והייתה לאלופת WBO החדשה.

כשהיא מחזיקה בשלושה תוארי אליפות נשים במשקל זבוב בו זמנית – של WIBF, WBA ו-WBO – היא הגנה עליהם בהצלחה מפני מחזיקת התואר של ה-IBA (אגודת האיגרוף הבינלאומית), נדיה ראווי, שהייתה בלתי מנוצחת. הקרב התקיים ב-24 באפריל 2010 בהמבורג. הקרב היה צמוד מאוד, וראווי הנחיתה יותר מהלומות ברוב הסיבובים. אך בתום עשרה סיבובים, לקנטיקיאן היה יתרון צר בניקוד של שניים מתוך שלושת השופטים, וזכתה בהחלטה חלוקה. ב-17 ביולי, קנטיקיאן שוב הגנה על תאריה נגד ארקלי מוסיניו. בסיבובים הראשונים, היא השתמשה בשילובים והתקפות מהירות וצברה נקודות. אך אז קנטיקיאן נחתכה כשהשתיים התנגשו בראשיהן, ולא יכלה להמשיך. הקרב הוכרז כאין תחרות והיא שמרה על תאריה.

### 2011 – 2016

ב-26 במרץ 2011 הגנה קנטיקיאן על תואר ה-WIBF נגד אנה ארזולה וניצחה בהחלטה פה אחד. ב-21 באוקטובר, היא ניצחה שוב בהחלטה פה אחד, הפעם נגד טירפורן טנימיט מתאילנד, ושמרה על כל שלושת התארים.

בשלב זה, היא הייתה בלתי מנוצחת, עם 29 ניצחונות (כולל 16 בנוקאאוט). בקרב הבא שלה, קנטיקיאן הגנה על תוארי ה-WIBF ו-WBO, ב-16 במאי 2012 בפרנקפורט, נגד מליסה מקמורו האמריקאית. קנטיקיאן הפסידה בהחלטת רוב, בהפרש צר. הייתה זו התבוסה הראשונה שלה כמתאגרפת מקצועית. תואר אליפות ה-WBA לא היה בתחרות בקרב הזה, אז קנטיקיאן נותרה אלופת ארגון זה. ב-1 בדצמבר, האמריקאית קרינה מורנו נלחמה על תואר ה-WBA בקרב שהתקיים בדיסלדורף. קנטיקיאן ניסתה להביס את מורנו באמצעות התקפות אגרסיביות, אבל ספגה מהלומות רבות מידי מורנו תוך כדי תנועתה קדימה. הקרב נקבע על ידי החלטת הרוב בתום עשרה סיבובים, כשקנטיקיאן המפסידה. שופט אחד נתן לקנטיקיאן ארבע נקודות יתרון, אבל שני האחרים נתנו למורנו יתרון זהה של 94–96, והיא לקחה את חגורת WBA לנשים במשקל זבוב. היה זה ההפסד השני ברציפות של קנטקיאן.

ב-1 בפברואר 2013, קנטיקיאן נלחמה בסניה ג'אה על תואר אליפות הביניים של ה-WBA לנשים במשקל זבוב, אשר היה פנוי באותה העת. היא שלטה בקרב במהלך הסיבובים הראשונים, ובשביעי, הפילה את ג'אה באגרוף ימין. על אף שסבלה חתכים קרוב לעין ימין שלה, כולל אחד מהתנגשות ראשים במהלך הסיבוב העשירי והאחרון, קנטיקיאן הצליחה לנצח בקרב בהחלטה פה אחד. אחרי זה, קנטקיאין התמודדה נגד מורנו בקרב חוזר ב-6 ביולי. עם ניצחון בהחלטה פה אחד, היא חזרה להחזיק בתואר אליפות WBA לנשים במשקל זבוב. היא הגנה על התואר בהצלחה נגד סימונה גלאסי ב-7 בדצמבר בשטוטגרט.

היריבה הבאה של קנטיקאין בהתמודדות לתואר הייתה דן-בי קים. בקרב שנערך ב-31 במאי 2014, קנטיקיאן ניצחה בנוקאאוט טכני בסיבוב התשיעי. ב-8 בנובמבר 2014, יריבתה של קנטיקיאן הייתה נאוקו פוג'יוקה היפנית, והיא ניצחה בהחלטת השופטים אחרי 10 סיבובים. בשנה זו, היא הקימה חברת קידום איגרוף משלה, Kentikian Promotions, ונעדרה מן הזירה לתקופה. הקרב הבא שלה נערך כעבור 11 חודשים, באוקטובר 2015, נגד סוסנה קרוז פרז המקסיקנית. קנטיקיאן נפצעה בסיבוב השני בהתנגשות ראשים, אבל ניצחה על פי ניקוד ברוב הסיבובים, ובתום עשרת הסיבובים ניצחה בקרב בהחלטה פה אחד. עם זאת, הלמיך, במעמדה כפרשנית, ציינה שקנטיקיאן לא נראתה כתמול שלשום בזירה. ובכל זאת, הניצחון זיכה את קנטיקיאן בתואר אליפות ה-WIBF לנשים משקל זבוב. ב-30 ביולי 2016, הגנה על תואר זה נגד נבנקה מיקוליץ' וניצחה בהחלטה פה אחד. נכון ל-2018, היה זה הקרב האחרון שלה. ב-2017, קנטיקיאן פינתה את תואר האליפות של WBA לנשים במשקל זבוב.

בתקשורת
-------

בתחילת הקריירה המקצועית שלה, קנטיקיאן בעיקר סוקרה בתקשורת המקומית בהמבורג, ומדי פעם בעיתונים גרמניים לאומיים; בפרט, הילדות הקשה שלה והתקופה הארוכה בה מעמדה לא היה ברור כמבקשת מקלט עוררו עניין בתקשורת, והובילו להשוואות עם סרט האיגרוף "מיליון דולר בייבי". הגובה שלה, 1.54 מ', גם משך תשומת הלב, והיא זכתה לכינוי "המתאגרפת הגרמנייה המקצועית הקטנה ביותר". בשלב מוקדם, קנטיקיאן נחשבה לאחת הכישרוניות באיגרוף הגרמני והתקשורת הזכירה אותה בתור בעלת הפוטנציאל להיות יורשתה של אלופת העולם, רגינה הלמיך, מטרה שגם קנטיקיאן הגדירה עבור עצמה.

ב-2007, קנטיקיאן הוצגה בפני קהל גדול הרבה יותר, בשל שיתוף פעולה עם תחנת הטלוויזיה ProSieben. בנוסף לשידורים חיים של הקרבות שלה, היא הופיעה מספר פעמים בתוכנית הטלוויזיה הפופולרית *TV total*. היא עשתה ארבעה סבבי אימונים עם מארח התוכנית, שטפן ראב, וכן השתתפה בתחרות הריאליטי אליפויות גלישת ווק, בה הייתה בקבוצה המנצחת יחד עם סוון האנאוולד, כריסטינה שורר ומרקוס באייר. הקרב הראשון שלה על הגנת התואר, נגד מריה חוסה נונייז, נצפה על ידי 4.69 מיליון צופי טלוויזיה. כשנה לפני הקרב שלה על התואר מול קרולינה אלוורז, היא צולמה לסרט תיעודי אשר שודר ביוני 2007 בתחנת הטלוויזיה הציבורית הגרמנית Das Erste. גרסה מקוצרת עם קריינות באנגלית שודרה על ידי הערוץ הגרמני הבינלאומי דויטשה ולה באוקטובר 2007. ב-2010, קנטיקיאן הייתה לדוברת של ארגון הצדקה הארמני *Lebensbaum Armenien* (עץ החיים הארמני).

תוצאות אגרוף מקצועי
-------------------

| סיכום קריירה מקצועית |
| --- |
| 39 קרבות | 36 ניצחונות | 2 הפסדים |
| בנוקאאוט | 17 ניצחונות | 0 הפסדים |
| בהחלטה | 19 ניצחונות | 2 הפסדים |
| אין תחרות | 1 |
|

| מס' | תוצאה | רקורד | יריבה | סוג | סיבוב, זמן | תאריך | מקום | הערות |
| --- | --- | --- | --- | --- | --- | --- | --- | --- |
| 39 | ניצחון | 36–2 (1) | קרואטיהקרואטיה נבנקה מיקוליץ' | פה אחד | 10 | 30 Jul 2016 | גרמניהגרמניה אולם הספורט של המבורג, גרמניה | שמרה על תוארי WIBF ו-GBU |
| 38 | ניצחון | 35–2 (1) | מקסיקומקסיקו סוסנה קרוז פרז | פה אחד | 10 | 2 Oct 2015 | גרמניהגרמניה אולם אינזלפאק, המבורג, גרמניה | זכתה בתואר WIBF הפנוי ובתואר GBU |
| 37 | ניצחון | 34–2 (1) | יפןיפן נאוקו פוג'יאקה | פה אחד | 10 | 8 Nov 2014 | גרמניהגרמניה פורשה-ארנה, שטוטגרט, גרמניה | שמרה על תואר WBA |
| 36 | ניצחון | 33–2 (1) | קוריאה הדרומיתקוריאה הדרומית דן-בי קים | TKO | 9 (10), 1:39 | 31 May 2014 | גרמניהגרמניה קניג פאלאסט, קרפלד, גרמניה | שמרה על תואר WBA |
| 35 | ניצחון | 32–2 (1) | איטליהאיטליה סימונה גלאסי | פה אחד | 10 | 7 Dec 2013 | גרמניהגרמניה פורשה-ארנה, שטוטגרט, גרמניה | שמרה על תואר WBA |
| 34 | ניצחון | 31–2 (1) | ארצות הבריתארצות הברית Carina Moreno | פה אחד | 10 | 6 Jul 2013 | גרמניהגרמניה אולמות וסטפאליה, דורטמונד, גרמניה | זכתה בתואר אליפות WBA לנשים, משקל זבוב |
| 33 | ניצחון | 30–2 (1) | בלגיהבלגיה סאניי ג'אה | פה אחד | 10 | 1 Feb 2013 | גרמניהגרמניה ISS Dome, דיסלדורף, גרמניה | זכתה בתואר הביניים הפנוי של WBA |
| 32 | הפסד | 29–2 (1) | ארצות הבריתארצות הברית קרינה מורנו | SD | 10 | 1 Dec 2012 | גרמניהגרמניה קסטלו, דיסלדורף, גרמניה | הפסידה את תואר WBA נשים במשקל זבוב |
| 31 | הפסד | 29–1 (1) | ארצות הבריתארצות הברית Melissa McMorrow | MD | 10 | 16 May 2012 | גרמניהגרמניה אולם ברנדנבורג, פרנקפורט, גרמניה | הפסידה את תוארי WBO ו-WIBF נשים במשקל זבוב |
| 30 | ניצחון | 29–0 (1) | תאילנדתאילנד טירפורן פנימיט | פה אחד | 10 | 21 Oct 2011 | גרמניהגרמניה אולם ברנדנבורג, פרנקפורט, גרמניה | שמרה על תוארי WBA, WBO ו-WIBF |
| 29 | ניצחון | 28–0 (1) | מקסיקומקסיקו אנה ארזולה | פה אחד | 10 | 26 Mar 2011 | גרמניהגרמניה אוניברזום ג'ים, המבורג, גרמניה | שמרה על תואר WIBF |
| 28 | אין תחרות | 27–0 (1) | מקסיקומקסיקו ארלי מוצ'יניו | NC | 3 (10), 0:27 | 17 Jul 2010 | גרמניהגרמניה אולם הספורט והקונגרסים, שוורין, גרמניה | שמרה על תוארי WBA, WBO ו-WIBFהקרב הסתיים באין תחרות לאחר שקנטיקיאן נפצעה בראשה |
| 27 | ניצחון | 27–0 | גרמניהגרמניה נדיה ראווי | SD | 10 | 24 Apr 2010 | גרמניהגרמניה אולם הספורט של המבורג, גרמניה | שמרה על תוארי WBA, WBO ו-WIBF |
| 26 | ניצחון | 26–0 | טורקיהטורקיה ג'וליה סאהין | פה אחד | 10 | 10 Oct 2009 | גרמניהגרמניה האולם העירוני, רוסטוק, גרמניה | שמרה על תוארי WBA ו-WIBFזכתה בתואר WBO הפנוי |
| 25 | ניצחון | 25–0 | ארגנטינהארגנטינה קרולינה מרסלה גוטיירז גאיטה | פה אחד | 10 | 4 Jul 2009 | גרמניהגרמניה קולור ליין ארנה, המבורג, גרמניה | שמרה על תוארי WBA ו-WIBF |
| 24 | ניצחון | 24–0 | ארצות הבריתארצות הברית אלנה ריד | פה אחד | 10 | 20 Mar 2009 | גרמניהגרמניה אולם הספורט של המבורג, גרמניה | שמרה על תוארי WBA ו-WIBF |
| 23 | ניצחון | 23–0 | רוסיהרוסיה אנסטסיה טוקטאולובה | פה אחד | 10 | 5 Dec 2008 | גרמניהגרמניה Sporthalle Brandberge, האלה, גרמניה | שמרה על תוארי WBA ו-WIBF |
| 22 | ניצחון | 22–0 | ישראלישראל הגר פיינר | פה אחד | 10 | 29 Aug 2008 | גרמניהגרמניה Burg-Wächter Castello, דיזלדורף, גרמניה | שמרה על תוארי WBA ו-WIBF |
| 21 | ניצחון | 21–0 | ארצות הבריתארצות הברית מרי אורטגה | TKO | 1 (10), 1:53 | 10 May 2008 | גרמניהגרמניה Sporthalle Brandberge, האלה, גרמניה | שמרה על תוארי WBA ו-WIBF |
| 20 | ניצחון | 20–0 | הפיליפיניםהפיליפינים שרה גודסון | TKO | 3 (10), 0:57 | 29 Feb 2008 | גרמניהגרמניה אולם הספורט של המבורג, גרמניה | שמרה על תוארי WBA ו-WIBF |
| 19 | ניצחון | 19–0 | צרפתצרפת נדיה הוגמי | פה אחד | 10 | 7 Dec 2007 | גרמניהגרמניה אולם הספורט של המבורג, גרמניה | שמרה על תואר WBA זכתה בתואר WIBF נשים במשקל זבוב |
| 18 | ניצחון | 18–0 | הממלכה המאוחדתהממלכה המאוחדת Shanee Martin | TKO | 3 (10), 1:14 | 7 Sep 2007 | גרמניהגרמניה Burg-Wächter Castello, דיסלדורף, גרמניה | שמרה על תואר WBA |
| 17 | ניצחון | 17–0 | צרפתצרפת נדיה הוקמי | SD | 10 | 25 May 2007 | גרמניהגרמניה Fight Night Arena, קלן, גרמניה | שמרה על תואר WBA |
| 16 | ניצחון | 16–0 | אורוגוואיאורוגוואי מריה חוזה נונייז | TKO | 3 (10) | 30 Mar 2007 | גרמניהגרמניה Kölnarena, קלן, גרמניה | שמרה על תואר WBA |
| 15 | ניצחון | 15–0 | ונצואלהונצואלה קרולינה אלוורז | TKO | 9 (10), 0:27 | 16 Feb 2007 | גרמניהגרמניה Fight Night Arena, קלן, גרמניה | זכתה בתואר WBA הפנוי |
| 14 | ניצחון | 14–0 | גרמניהגרמניה מאיה פרנצל | TKO | 4 (10), 1:35 | 21 Nov 2006 | גרמניהגרמניה אוניברזום ג'ים, המבורג, גרמניה | שמרה על תואר WBIF האינטרקונטיננטלי למשקל זבוב |
| 13 | ניצחון | 13–0 | ארצות הבריתארצות הברית מריבל זוריטה | TKO | 4 (10) | 9 Sep 2006 | גרמניהגרמניה Bördelandhalle, מגדבורג, גרמניה | זכתה בתואר WBIF האינטרקונטיננטלי למשקל זבוב |
| 12 | ניצחון | 12–0 | גרמניהגרמניה דניאלה גראף | פה אחד | 10 | 25 Jul 2006 | גרמניהגרמניה Sportschule Sachsenwald, המבורג, גרמניה | זכתה בתואר אליפות גרמניה הבינלאומית שהיה פנוי |
| 11 | ניצחון | 11–0 | רוסיהרוסיה יבגניה זבלוצקאיה | TKO | 2 (6), 1:32 | 15 Apr 2006 | גרמניהגרמניה Maritim Hotel, מגדבורג, גרמניה |  |
| 10 | ניצחון | 10–0 | בולגריהבולגריה אמילינה מטודייבה | TKO | 4 (6), 1:33 | 14 Jan 2006 | גרמניהגרמניה Ballhaus, אשרסלבן, גרמניה |  |
| 9 | ניצחון | 9–0 | רוסיהרוסיה מריה קאריבושפקינה | פה אחד | 6 | 13 Dec 2005 | אוסטריהאוסטריה Freizeit Arena, זולדן, אוסטריה |  |
| 8 | ניצחון | 8–0 | בולגריהבולגריה סבטלה טסבוקה | TKO | 2 (6), 1:08 | 29 Oct 2005 | גרמניהגרמניה TURM ErlebnisCity, ברנדנבורג, גרמניה |  |
| 7 | ניצחון | 7–0 | צ'כיהצ'כיה רנאטה ורסצ'קה | TKO | 4 (6), 0:58 | 17 Sep 2005 | גרמניהגרמניה} Harzlandhalle, אילסנבורג, גרמניה |  |
| 6 | ניצחון | 6–0 | סלובקיהסלובקיה סימונה פנסקובה | TKO | 2 (4), 1:14 | 2 Jul 2005 | גרמניהגרמניה קולור ליין ארנה, המבורג, גרמניה |  |
| 5 | ניצחון | 5–0 | בולגריהבולגריה אלבנה אצבה | TKO | 2 (6) | 4 Jun 2005 | גרמניהגרמניה Ballhaus, אשרסלבן, גרמניה |  |
| 4 | ניצחון | 4–0 | סלובקיהסלובקיה יוליה ולסנקו | TKO | 3 (4), 1:50 | 7 May 2005 | גרמניהגרמניה Volkswagen Halle, בראונשווייג, גרמניה |  |
| 3 | ניצחון | 3–0 | סלובקיהסלובקיה לוצ'יה סוביוסובה | TKO | 1 (4) | 9 Mar 2005 | גרמניהגרמניה Sporthalle Wandsbek, המבורג, גרמניה |  |
| 2 | ניצחון | 2–0 | גרמניהגרמניה דבי לוהמאייר | KO | 1 (4), 1:23 | 26 Feb 2005 | גרמניהגרמניה קולור ליין ארנה, המבורג, גרמניה |  |
| 1 | ניצחון | 1–0 | בולגריהבולגריה Iliana Boneva | פה אחד | 4 | 15 Jan 2005 | גרמניהגרמניה Bördelandhalle, מגדבורג, גרמניה | בכורה מקצועית |

קישורים חיצוניים
----------------

ויקישיתוף מדיה וקבצים בנושא **סוזי קנטיקיאן** בוויקישיתוף
* 

* אתר האינטרנט הרשמי של סוזי קנטיקיאן (בגרמנית)

* סוזי קנטיקיאן, באתר BoxRec
* סוזי קנטיקיאן ב wban.org
* *Lebensbaum für Armenien* (בגרמנית)

הערות שוליים
------------

1. 1 2  Jensen, Björn. "Killer Queen" krönt sich mit WM-Titel. *Hamburger Abendblatt*. 19 February 2007.
2. 1 2 3  Bösecke, Ina. "Ich bin ein Killer, ich kämpfe wie ein Mann". *Spiegel Online*. 16 February 2007.
3. 1 2 3  Treptow, Julia. Ein Fliegengewicht boxt sich nach oben. *Spiegel Online*. 18 January 2006.
4. 1 2 3 4  Krohn, Anne-Dore. Durchgeboxt. *Die Zeit*. 15 February 2007.
5. 1 2 3  Monheim, Gert. Die starke Susi – Boxen zum Überleben. Das Erste. 27 June 2007.
6. 1 2  Hardt, Andreas. Susi Kentikian – Hamburgs "Million Dollar Baby". *Die Welt*. 31 March 2005.
7. 1 2  "Ich wollte schon als Siebenjährige Großes schaffen". *Hamburger Abendblatt*. 7 April 2007.
8. ↑  Hamburg. *Hamburger Abendblatt*. 16 June 2008.
9. ↑  Endlich passt die Hymne. *Hamburger Abendblatt*. 26 August 2008.
10. ↑  Susianna Kentikian | Portrait. Kentikian.de.
11. ↑  Susi Kentikian. *taz Hamburg*. 2 January 2003.
12. ↑  Kötter, Andreas. ProSieben Fight Night – Interview mit Susi Kentikian. ProSieben.de.
13. ↑  Drexel, Fritz. Kentikian Stops Alvarez. East Side Boxing. 17 February 2007.
14. ↑  Drexel, Fritz. Kentikian Destroys Anchorena. East Side Boxing. 30 March 2007.
15. ↑  Drexel, Fritz. Kentikian struggles to split decision victory over Hockmi. East Side Boxing. 25 May 2007.
16. ↑  Womens Boxing – WBAN Awards 2007. WomenBoxing.com.
17. ↑  Drexel, Fritz. Kentikian Destroys Martin!. East Side Boxing. 7 September 2007.
18. ↑  Susi Kentikian wins Halmich's belt. East Side Boxing. 8 December 2007.
19. ↑  Hamburgs Sportler des Jahres. *Die Welt*. 5 February 2008.
20. ↑  Dower, Jim. Kentikian Destroys Goodson. Boxing News 24. 1 March 2008.
21. ↑  Schmidt, Erik. Kentikian Destroys Ortega. Boxing News 24. 11 May 2008.
22. ↑  Swiecznik, Sebastian. Zbik schools Carvalho, Kentikian beats Shmoulefeld Finer!. East Side Boxing. 29 August 2008.
23. ↑  Schmidt, Erik. Kentikian Defeats Toktaulova. Boxing News 24. 6 December 2008.
24. ↑  "König Arthur" sticht Klitschkos aus. FOCUS Online. 18. Dezember 2008.
25. ↑  The WBA congratulates 2007/2008 Award Winners. WBAOnline.com.
26. ↑  Persson, Ake. Kentikian Dominates Reid. East Side Boxing. 21 March 2009.
27. ↑  Schmidt, Erik. Chambers Upsets Dimitrenko, Alekseev, Kentikian and Graf Also Victorious. Boxing News 24. 4 July 2009.
28. ↑  Kentikian defeats Sahin. Boxing News 24. 15 October 2009.
29. ↑  Video: Kentikian vs. Raoui, Brähmer vs. Plotinsky Weigh-In. East Side Boxing. 23 April 2010.
30. ↑  Video: Kentikian Wins Controversial Decision Over Raoui; Brähmer Dominates Plotinsky. East Side Boxing. 25 April 2010.
31. ↑  Schmidt, Erik. Kentikian and Mucino bout ends in technical draw. Boxing News 24. 17 July 2010.
32. ↑  Dimitrenko Flattens Sosnowski. Seconds Out. 26 March 2011. (הקישור אינו פעיל, 19.3.2019)
33. ↑  Susi Kentikian defends titles in clash vs. Teeraporn Pannimit. PanArmenian.net News Agency. 22 October 2011.
34. ↑  Persson, Per Ake. Susi Kentikian Defends Her Titles on May 16 in Frankfurt. Boxing Scene. 16 April 2012.
35. 1 2  Local roundup: Watsonville's Carina Moreno set to fight for WBA flyweight title in December. *Santa Cruz Sentinel*. 7 November 2012.
36. ↑  Dower, Jim. Pianeta decisions 47-year-old McCall; Kentikian loses to McMorrow. Boxing News 24. 16 May 2012.
37. ↑  Dower, Jim. Moreno defeats Kentikian. Boxing News 24. 1 December 2012.
38. ↑  Dower, Jim. Soliman defeats Sturm; Kentikian decisions Jah. Boxing News 24. 1 February 2013.
39. ↑  Susi Kentikian vs. Carina Moreno on July 6th in Germany. Boxing News 24. 12 June 2013.
40. ↑  Susi Kentikian vs. Simona Galassi on December 7th. Boxing News 24. 6 November 2013.
41. ↑  Erazo, Hilmar Rojas. Susi Kentikian retained her flyweight belt. World Boxing Association. 7 December 2013.
42. ↑  News: Kentikian–Fujioka; Langford; Stulginskas Update. Boxing Scene. 22 October 2014.
43. ↑  Results from Germany: Stieglitz and Sturm draw; Kentikian beats Fujioka. Boxing News 24. 8 November 2014.
44. ↑  Ecksel, Robert. "Killer Queen" Retains WBA World Flyweight Title. World Boxing Association. 4 October 2015.
45. ↑  Susi Kentikian. BoxRec.
46. ↑  Titles: World Boxing Association World Female: flyweight. BoxRec.
47. ↑  Jensen, Björn. Die kleinste Profiboxerin Deutschlands. *Hamburger Abendblatt*. 10 January 2005.
48. ↑  ProSieben setzt Kooperation mit Profiboxstall spotlight boxing fort. ProSieben Television GmbH. 7 July 2007.
49. ↑  TV total – 29.03.2007. ProSieben.de.
50. ↑  TV total – WOK WM 2007. ProSieben.de.
51. ↑  Reifeprüfung für die "Killer Queen". ProSieben Television GmbH. 18 April 2007. (הקישור אינו פעיל, 19.3.2019)
52. ↑  Hungerland, Enno. Die starke Susi – Boxen zum Überleben. WDR. 24 May 2007.
53. ↑  Hranush Hakobyan met with Susi Kentikian. PanArmenian.net News Agency. 14 August 2010.

|  |  |
| --- | --- |
| בקרת זהויות עריכת הנתון בוויקינתונים | 
* GND: 143858548
* ISNI: 0000 0001 1812 7454
* VIAF: 169107464
* WorldCat: viaf-169107464

 |